22 ຄົນເສຍຊີວິດ ໃນການໂຈມຕີ ຢູ່ປາກິສຖານ
ມີ 22 ຄົນເສຍຊີວິດໃນການ ໂຈມຕີ ຢູ່ປາກິສຖານ ທີ່ສົງໄສວ່າ ມາຈາກ ເຮືອບິນບໍ່ມີຄົນຂັບ ຂອງສະຫະລັດ
ເຈົ້າໜ້າທີ່ປາກິສຖານກ່າວວ່າຍານທີ່ສົງໄສວ່າເປັນເຮືອບິນ ບໍ່ມີຄົນຂັບຂອງສະຫະລັດ ໄດ້ຍິງລູກສອນໄຟຢ່າງນ້ອຍ 4 ລູກໃສ່ເຮືອນຫຼັງນຶ່ງໃນເຂດຊົນເຜົ່າ ໃກ້ໆຊາຍແດນອັຟກາ ນິສຖານ ສັງຫານຢ່າງນ້ອຍ 22 ຄົນ ເຈົ້າໜ້າທີ່ກ່າວວ່າ ການໂຈມຕີໃນວັນສຸກມື້ນີ້ແມ່ນແນເປົ້າ ໝາຍໃສ່ເຮືອນຫຼັງນຶ່ງ ທີ່ເຊື່ອກັນວ່າ ເປັນບ່ອນຫຼົບລີ້ຂອງ ພວກຫົວຮຸນແຮງ ໃນພາກຕາເວັນຕົກສຽງເໜືອ ຂອງປາ ກິສຖານປະມານ 35 ຫຼັກກິໂລແມັດຫ່າງຈາກເມືອງ Mi- ranshah ຫົວເມືອງສຳຄັນໃນເຂດ Wazirsitan ເໜືອ ພວກເຈົ້າໜ້າທີ່ເຊື່ອວ່າມີສະມາຊິກຂອງກຸ່ມທາລີບານແລະ ອາລກາຍດາຈຳນວນນຶ່ງອາໄສຢູ່ໃນເຂດດັ່ງກ່າວແລະໃຊ້ ເຂດນີ້ເປັນບ່ອນບຸກໂຈມຕີເຂົ້າໄປໃນອັຟການິສຖານ ໃນວັນພະຫັດວານນີ້ຜູ້ບັນຊາການທະຫານສູງສຸດຂອງກອງທັບປາກິສຖານນາຍພົນ Ash- fag Kayani ໄດ້ກ່າວຢໍ້າອີກຄັ້ງນຶ່ງເຖິງການຄັດຄ້ານຂອງອິສລາມາບັດຕໍ່ການໂຈມຕີດ້ວຍ ລູກສອນໄຟຈາກເຮືອບິນບໍ່ມີຄົນຂັບຂອງສະຫະລັດໃສ່ບ່ອນທີ່ສົງໄສວ່າເປັນເປົ້າໝາຍຂອງ ພວກຫົວຮຸນແຮງໃນປາກິສຖານໂດຍເວົ້າ ວ່າເປັນການບ່ອນທຳລາຍ ຕໍ່ການດຳເນີນ ຄວາມພະຍາຍາມຂອງປາກິສຖານແລະເປັນທີ່ຄັດຄ້ານຂອງປະຊາຊົນ ເຈົ້າໜ້າທີ່ສະຫະລັດບໍ່ໄດ້ຮັບຮູ້ກ່ຽວກັບການໂຈມ ຕີດ້ວຍລູກສອນໄຟໂດຍເຮືອບິນບໍ່ມີຄົນ ຂັບຢູ່ໃນປາກິສຖານ ນອກນັ້ນແລ້ວ ນາຍພົນ Kayani ຍັງໄດ້ປະຕິເສດ ຕໍ່ການສະເໜີແນະຂອງວໍຊິງຕັນທີ່ວ່າ ອິສລາມາບັດບໍ່ໄດ້ດຳເນີນການຢ່າງພຽງພໍໃນການເຮັດສົງຄາມຕໍ່ຕ້ານພວກກໍ່ການຮ້າຍນັ້ນ ພົນເຮືອເອກ Mike Mullen ນາຍທະຫານຊັ້ນສູງສຸດຂອງສະຫະລັດໄດ້ເດີນທາງໄປຢ້ຽມ ຢາມປາກິສຖານ ໃນສັບປະດານີ້ແລະກ່າວຫາສະມາຊິກໃນໜ່ວຍສືບລັບປາກິສຖານວ່າ ມີ ຄວາມສຳພັນກັບພວກກະບົດຢູ່ໃນເຂດຊົນເຜົ່າທາງພາກຕາເວັນຕົກສຽງເໜືອຂອງປະເທດ ໃກ້ໆກັບຊາຍແດນອັຟການິສຖານນັ້ນ